text: جہازرانی کے ڈائریکٹوریٹ جنرل، ڈی جی کوم سینٹر میں اس تجارتی جہاز سے گزشتہ 13 تاریخ کو رات ساڑھے 10 بجے ایک کال موصول ہوئی کہ جہاز کے ایک کارگو میں دھماکہ ہوا ہے اور کنٹینر میں آگ لگ گئی ہے اور مدد کی درخواست کی گئی۔ اس جہاز میں عملے کے 22 فراد سوار تھے۔ علاوہ ازیں جہاز میں 464 کنٹینر (613ٹی ای یوز)کو کرشنا پٹنم بندرگاہ آندھراپردیش سے کولکاتہ بندرگاہ ، مغربی بنگال لے جایا جا رہا تھا۔ آگ زنی کی اطلاع ملنے کے فوراً بعد ہی ڈی جی کوم سنٹر نے ایم آر سی سی ہلدیا اور ڈائرکٹوریٹ جنرل برائے جہاز رانی، کوسٹ گارڈ اور کولکاتہ پورٹ ٹرسٹ کے تمام متعلقہ حکام کو الرٹ کر دیا گیا کہ وہ جہاز کے کپتان اور عملے کے افراد کو تمام ضروری امداد مہیا کرائیں۔